ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2966/98

υποβολή: Esko Seppänen (GUE/NGL) προς την Επιτροπή

(8 Οκτωβρίου 1998)

Θέμα: Υποκλοπές τηλεφωνικών συνδιαλέξεων με ηλεκτρονικά μέσα

Σύμφωνα με το γαλλικό περιοδικό MARIANNE, οι μυστικές υπηρεσίες της Γαλλίας προβαίνουν σε υποκλοπές τηλεφωνικών συνδιαλέξων με ηλεκτρονικά μέσα στην Αμερική και στην Ευρώπη. Σύμφωνα πάντα με το ίδιο περιοδικό, οι Γερμανοί αγοράζουν από τους Γάλλους τέτοιες υπηρεσίες.

Έχει ενημερωθεί η Επιτροπή για την δραστηριότητα αυτή η οποία θυμίζει τη δραστηριότητα στο πλαίσιο του συστήματος ECHELON το οποίο χρησιμοποιεί η Εθνική Υπηρεσία Ασφάλειας (NSA) των ΗΠΑ, από την οποία επωφελείται το GCHQ της Αγγλίας και η οποία ενδέχεται να είναι αντίθετη με τις διατάξεις της σχετικής με τις ατομικές ελευθερίες νομοθεσίας; Ποιά μέτρα προτίθεται να λάβει η Επιτροπή για την προάσπιση των δικαιωμάτων των πολιτών;

Προτίθεται η Επιτροπή να απαντήσει συντόμως στην ερώτηση προτεραιότητας (χρόνος απάντησης: 1 μήνας) που κατέθεσα σχετικά με το σύστημα ECHELON;

Απάντηση του κ. Santer εξ ονόματος της Επιτροπής

(12 Νοεμβρίου 1998)

Το αξιότιμο μέλος του Κοινοβουλίου παρακαλείται να ανατρέξει στην απάντηση που έδωσε η Επιτροπή στη γραπτή ερώτησή του P-1894/98(1). Η εν λόγω απάντηση δόθηκε στις 29 Σεπτεμβρίου 1998.

(1) βλέπε σελίδα 3.
ΓΡΑΠΤΗ ΕΡΩΤΗΣΗ E-3360/98

υποβολή: Irene Soltwedel-Schäfer (V) προς την Επιτροπή

(16 Νοεμβρίου 1998)

Θέμα: Οικολογικός ελεγχος

1. Από τις 29.06.1993 υπάρχει στην Ε.Ε. ένας οικολογικός έλεγχος, που έχει εφαρμοσθεί μέχρι τώρα από περίπου 1960 επιχειρήσεις.

Σε ποιο βαθμό έχει ληφθεί υπόψη ο κανονισμός (ΕΟΚ) 1836/93(1) του Συμβουλίου της Ευρωπαϊκής Κοινότητας για το νέο κτίριο του Ευρωπαϊκού Κοινοβουλίου στις Βρυξέλλες (οδός Wiertz) και για το νέο κτίριο του Ευρωπαϊκού Κοινοβουλίου στο Στρασβούργο;

2. Ποιο δυναμικό εξοικονόμησης ύδατος και ενέργειας εξετάσθηκαν με ποιες δυνατότητες για τα δύο νέα κτίρια;

3. Ποιο δυναμικό εξοικονόμησης ενέργειας κατέστη δυνατό με τη χρήση ηλιακών κυψελών;

4. Ποιες στρατηγικές αποφυγής αποβλήτων προβλέπονται ή χρησιμοποιούνται σήμερα από τη διοίκηση του Ευρωπαϊκού Κοινοβουλίου για κτίριά του;

Απάντηση του κ. Liikanen εξ ονόματος της Επιτροπής

(21 Δεκεμβρίου 1998)

Όπως σωστά αναφέρει το Αξιότιμο Μέλος του Κοινοβουλίου ο κανονισμός του Συμβουλίου (ΕΟΚ) 1836/93 για την εκούσια συμμετοχή των επιχειρήσεων του βιομηχανικού τομέα σε κοινοτικό σύστημα οικολογικής διαχείρισης και οικολογικού ελέγχου (EMAS) τέθηκε σε ισχύ στις 13 Ιουλίου 1993 και άρχισε να εφαρμόζεται από τις 13 Απριλίου του 1995. Από τότε 1.962 εταιρίες βιομηχανικών τομέων που αναφέρονται στο άρθρο 2 (ζ) του κανονισμού εγγράφηκαν στο σύστημα. Ωστόσο, η οικοδομική βιομηχανία δεν ανήκει στους τομείς για τους οποίους ισχύει το σύστημα. Αυτό έγινε επειδή πρόθεση του κανονισμού ήταν να δοθεί έμφαση πρώτα στην βιομηχανία και τον μεταποιητικό τομέα.

Στις 30 Οκτωβρίου 1998 η Επιτροπή εξέδωσε πρόταση για την αναθεώρηση του κανονισμού EMAS(2), στην οποία προτείνεται να επεκταθεί το πεδίο δράσης του συστήματος σε όλους τους τομείς, συμπεριλαμβανομένης της οικοδομικής βιομηχανίας. Μόλις τεθεί σε εφαρμογή η προτεινόμενη αναθεώρηση θα καταστεί δυνατό για τις κατασκευαστικές εταιρίες καθώς και για τα κτίριά τους να εγγραφούν στο σύστημα EMAS.

Όσον αφορά την διοίκηση των κτιρίων του Κοινοβουλίου, η Επιτροπή δεν είναι αρμόδια για το θέμα αυτό.

(1) ΕΕ L 168 της 10.7.1993, σελ. 1.

(2) COM(98)622 τελικό.
ΓΡΑΠΤΗ ΕΡΩΤΗΣΗ E-3388/98

υποβολή: Wilfried Telkämper (V) προς την Επιτροπή

(17 Νοεμβρίου 1998)

Θέμα: Ασφάλεια του προσωπικού ΜΚΟ στην Ινδία

Πόσο ασφαλείς είναι επί του παρόντος οι πολίτες κρατών μελών της ΕΕ στην Ινδία, και ιδίως οι συνεργάτες και οι συνεργάτριες μη κυβερνητικών οργανώσεων, που είναι μέλη οργανώσεων γενικού χαρακτήρα και χριστιανικών οργανώσεων, ενόψει των αυξανόμενων επιθέσεων διαφόρων ινδοϊστικών οργανώσεων κατά αλλοθρήσκων, καθώς και της εντεινόμενης αντιδυτικής προπαγάνδας;

Απάντηση του κυρίουMarín εξ ονόματος της Επιτροπής

(10 Δεκεμβρίου 1998)

Ο διεθνής τύπος και η αντιπροσωπεία της Επιτροπής στο Νέο Δελχί έχουν επανειλημμένα αναφέρει για τα αυξανόμενα επεισόδια επιθέσεων σε χριστιανικές οικογένειες, που αποδίδονται κυρίως στις επικαλούμενες δραστηριότητες των χριστιανικών ιεραποστολικών αποστολών. Τα γεγονότα αυτά συμβαίνουν κυρίως στο βόρειο μέρος της χώρας όπου είναι το προπύργιο του ινδικού εθνικιστικού κόμματος, του BJP. Σύμφωνα με το κέντρο τεκμηρίωσης των δικαιωμάτων του ανθρώπου της Νότιας Ασίας, μια μη κυβερνητική οργάνωση (ΜΚΟ) με έδρα το Νέο Δελχί, αποτελεί αυτό το σοβαρό και αυξανόμενο πρόβλημα, η έκταση του οποίου αξιολογείται αυτή τη στιγμή. Οι επιθέσεις δεν απευθύνονται αναγκαστικά στις δραστηριότητες των χριστιανικών ΜΚΟ.

Οι πρεσβευτές των κρατών μελών έχουν πρόσφατα εκφράσει την ανησυχία τους για το θέμα αυτό προς την κοινή γραμματεία στο Υπουργείο των Εξωτερικών στο Νέο Δελχί, που επιβεβαίωσε ότι η κυβέρνηση θα λάβει όλα τα αναγκαία μέτρα για να καταστείλει τις δραστηριότητες αυτές και να προστατεύσει τους πολίτες της Κοινότητας και τους ξένους εργάτες από τις εγκληματικές αυτές ενέργειες.

Η κυβέρνηση της Ινδίας ίδρυσε εφέτος την εθνική επιτροπή μειονοτήτων, η οποία έχει ιδίως επιφορτισθεί με την προστασία των θρησκευτικών μειονοτήτων στην Ινδία και δίνει συνέχεια στα παράπονα που έχει λάβει. Μολονότι η εθνική επιτροπή μειονοτήτων δεν έχει δικαιοπρακτικές εξουσίες, ελπίζεται ότι θα ασκήσει την αναγκαία συμπληρωματική ηθική και δημόσια στήριξη και, κατά συνέπεια, θα ασκήσει μια περιοριστική επίδραση στις εξτεμιστικές ομάδες.

Θα πρέπει να αξιολογηθούν προσεκτικά οι πιθανοί κίνδυνοι για την ασφάλεια των πολιτών της Κοινότηας που εργάζονται στην Ινδία, ειδικά σε χριστιανικές και άλλες ΜΚΟ στο τοπικό τους πλαίσιο στην Ινδία.
ΓΡΑΠΤΗ ΕΡΩΤΗΣΗ E-2970/98

υποβολή: Cristiana Muscardini (NI) προς την Επιτροπή

(8 Οκτωβρίου 1998)

Θέμα: Παραβίαση της οδηγίας που αφορά τις δημόσιες συμβάσεις υπηρεσιών

Αναμεφόμενη στην ερώτησή μου Ε-4217/97(1), στην απάντηση της Επιτροπής της 16.2.1998 και στο σημείωμα αριθ. 4833 της ΓΔ ΧV που απευθύνεται στους επικεφαλής συμβούλους των ομάδων μειοψηφίας του Δήμου της Mantova με το οποίο ανακοινώνεται η πρόθεση της Επιτροπής να προχωρήσει στην αρχειοθέτηση του καταγγελθέντος περιστατικού μετά από τις πληροφορίες που ελήφθησαν από την ιταλική κυβέρνηση, είναι σε θέση η Επιτροπή να εκθέσει κατά πόσο:

1. έχει λάβει γνώση των αιτιολογικών εκθέσεων που κατέθεσε ο επικεφαλής της μειοψηφίας δημοτικός σύμβουλος, που είχαν ως στόχο να προωθήσουν τη διεξαγωγή συμπληρωματικών ανακρίσεων;

2. βάσει των παραπάνω αιτιολογικών εκθέσεων, θεωρεί ελλιπείς και μη ανταποκρινόμενες στην πραγματικότητα τις πληροφορίες που δόθηκαν από την ιταλική κυβέρνηση;

3. δεν θεωρεί αξιόμεμπτη πράξη την μη αντιμετώπιση μιας ουσιαστικής παραβίασης της Οδηγίας 92/50(2) που θα μπορούσε να αποτελέσει αρνητικό προηγούμενο για την αναγκαία αυστηρή τήρηση των διατάξεων οι οποίες διέπουν τις δημόσιες συμβάσεις υπηρεσιών;

Απάντηση του κ. Monti εξ ονόματος της Επιτροπής

(4 Δεκεμβρίου 1998)

1. Η Επιτροπή εξέτασε την επιστολή των συμβούλων του Δήμου της Mantova, την οποία έλαβε έπειτα από ανακοίνωση της πρόθεσης της να προτείνει την αρχειοθέτηση του περιστατικού.

2. Η Επιτροπή, έπειτα από προσεκτική εξέταση της προαναφερθείσας επιστολής, δεν εκτίμησε ότι περιείχε νέες πληροφορίες οι οποίες θα μπορούσαν να θέσουν υπό αμφισβήτηση τις διαβεβαιώσεις της ιταλικής κυβέρνησης.

3. Η Επιτροπή έκρινε ότι δεν διαπιστώθηκε η ύπαρξη υποτιθέμενων παραβιάσεων της οδηγίας 92/50/ΕΟΚ του Συμβουλίου, της 18ης Ιουνίου 1992, περί συντονισμού των διαδικασιών σύναψης δημοσίων συμβάσεων υπηρεσιών(3) και αποφάσισε, ως εκ τούτου, να αρχειοθετήσει το περιστατικό στις 7 Οκτωβρίου 1998.

(1) ΕΕ C 354 της 19.11.1998, σελ. 2.

(2) ΕΕ L 209 της 24.7.1992, σελ. 1.

(3) ΕΕ L 209 της 24.7.1992.
ΓΡΑΠΤΗ ΕΡΩΤΗΣΗ E-3463/98

υποβολή: Daniela Raschhofer (NI) προς την Επιτροπή

(24 Νοεμβρίου 1998)

Θέμα: Χορήγηση πιστώσεων της ΕΕ στο Σαλτσβούργο/Αυστρία

Μπορεί να παράσχει η Επιτροπή τις ακόλουθες διευκρινίσεις σχετικά με τη χορήγηση πιστώσεων της ΕΕ στο ομόσπονδο κράτος του Σαλτσβούργου:

1. Σε ποιό ύψος ανήλθαν συνολικά οι πόροι των διαρθρωτικών ταμείων της ΕΕ, κατανεμημένοι ανά ταμείο ή ως προς τα διάφορα κοινοτικά προγράμματα και τις πρωτοβουλίες, και σε ποιό ύψος ανήλθαν συνολικά οι πιστώσεις της ΕΕ που έχουν διατεθεί από το 1995 για πιλοτικά σχέδια, μέτρα ή - ως άμεσες επιδοτήσεις - λ.χ. για ερευνητικά ιδρύματα, πανεπιστήμια, επιχειρήσεις και άλλους φορείς στο πλαίσιο άλλων θέσεων του προϋπολογισμού;

2. Πόσες θέσεις εργασίας δημιουργήθηκαν ή διατηρήθηκαν με τη βοήθεια των κονδυλίων αυτών;
ΓΡΑΠΤΗ ΕΡΩΤΗΣΗ E-3467/98

υποβολή: Daniela Raschhofer (NI) προς την Επιτροπή

(24 Νοεμβρίου 1998)

Θέμα: Χορήγηση πιστώσεων της ΕΕ στη Βιέννη/Αυστρία

Μπορεί να παράσχει η Επιτροπή τις ακόλουθες διευκρινίσεις σχετικά με τη χορήγηση πιστώσεων της ΕΕ στο ομόσπονδο κράτος της Βιέννης:

1. Σε ποιό ύψος ανήλθαν συνολικά οι πόροι των διαρθρωτικών ταμείων της ΕΕ, κατανεμημένοι ανά ταμείο ή ως προς τα διάφορα κοινοτικά προγράμματα και τις πρωτοβουλίες, και σε ποιό ύψος ανήλθαν συνολικά οι πιστώσεις της ΕΕ που έχουν διατεθεί από το 1995 για πιλοτικά σχέδια, μέτρα ή - ως άμεσες επιδοτήσεις - λ.χ. για ερευνητικά ιδρύματα, πανεπιστήμια, επιχειρήσεις και άλλους φορείς στο πλαίσιο άλλων θέσεων του προϋπολογισμού;

2. Πόσες θέσεις εργασίας δημιουργήθηκαν ή διατηρήθηκαν με τη βοήθεια των κονδυλίων αυτών;

Κοινή απάντηση

του κ. Santer εξ ονόματος της Επιτροπής

στις γραπτές ερωτήσεις E-3459/98, E-3460/98, E-3461/98, E-3462/98,E-3463/98, E-3464/98, E-3465/98, E-3466/98 και E-3467/98

(19 Ιανουαρίου 1999)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-3517/98

υποβολή: Amedeo Amadeo (NI) προς την Επιτροπή

(25 Νοεμβρίου 1998)

Θέμα: Έλεγχος των κρατικών ενισχύσεων

Σε σχέση με την "πρόταση κανονισμού (ΕΚ) του Συμβουλίου για τη θέσπιση λεπτομερών κανόνων εφαρμογής του άρθρου 93 της Συνθήκης ΕΚ" (COM(98)0073 τελ. - 98/0060 CNS)(1), πρέπει να αναφερθεί ότι κατά την υποστήριξη του σχεδίου της Επιτροπής να καταστήσει περισσότερο αποτελεσματική την κατάσταση ως προς την ανάκτηση των παρανόμων ενισχύσεων, ιδιαίτερα με τη διαταγή αναστολής ή προσωρινής ανάκλησης της ενίσχυσης (άρθρο 11) και με τις ρυθμίσεις της παραγράφου 3 του άρθρου 14 το οποίο προβλέπει ότι "τα ένδικα μέσα που προβλέπει η εθνική νομοθεσία δεν έχουν ανασταλτικό αποτέλεσμα", ο κανονισμός δεν αναφέρει τί συμβαίνει στην περίπτωση κατά την οποία οι εθνικές δικαστικές διαδικασίες δεν έχουν ως αποτέλεσμα την άμεση και πραγματική εκτέλεση.

Από πλευράς σεβασμού στοιχειωδών αρχών ισότητας συνθηκών, τα κράτη μέλη πρέπει να δράσουν ώστε να καταστεί δυνατή η άμεση ανάκτηση.

Μέσα στο πλαίσιο αυτό, θα μπορούσε η Επιτροπή να φροντίσει ώστε να μη θεσπιστούν ή εφαρμοστούν διασταλτικές διαδικασίες νοουμένου ότι οι καταχρηστικά παρασχεθείσες ενισχύσεις ανακτώνται τη στιγμή κατά την οποία καθίστανται ασυμβίβαστες με τους κοινοτικούς κανόνες οπότε έχουν ουσιαστικά καταστεί παράνομες;

(1) ΕΕ C 116 της 16.4.1998, σελ. 13.
ΓΡΑΠΤΗ ΕΡΩΤΗΣΗ E-2685/98

υποβολή: Gerhard Hager (NI) προς το Συμβούλιο

(1 Σεπτεμβρίου 1998)

Θέμα: Στρατηγική καταπολέμησης των ναρκωτικών 1999

Στο Κάρντιφ εγκρίθηκε έκθεση για τις δραστηριότητες καταπολέμησης των ναρκωτικών μαζί με στρατηγική καταπολέμησης των ναρκωτικών από το 1999 και μετά, και το Συμβούλιο και η Επιτροπή εκλήθησαν να επεξεργασθούν συνολικό σχέδιο για τη συνέχιση της δράσης.

1. Με ποιό τρόπο θα ανταποκριθεί η παρούσα Προεδρία στις απαιτήσεις αυτές;

2. Ποιές είναι οι συγκεκριμένες προτάσεις τις οποίες πρόκειται να παρουσιάσει και σε τι φάση επεξεργασίας τους ευρίσκονται;

3. Στις 5 και 6 Νοεμβρίου 1998 θα λάβει χώρα στη Βιέννη διεθνής διάσκεψη για την καταπολέμηση των ναρκωτικών. Τι θα παρουσιάσει η Ευρωπαϊκή Ένωση εκεί;

4. Ποιά θα είναι η θέση την οποία θα πάρουν οι εκπρόσωποί της;

5. Με ποιόν τρόπο θα τύχει επεξεργασίας η θέση αυτή και με ποιόν τρόπο θα συμμετάσχει το Ευρωπαϊκό Κοινοβούλιο;

Απάντηση

(18/19 Ιανουαρίου 1999)

Οι προβληματισμοί για την υλοποίηση της στρατηγικής που υιοθετήθηκε κατά την σύνοδο του Ευρωπαϊκού Συμβουλίου του Κάρντιφ άρχισαν κατά τη διάρκεια της αυστριακής Προεδρίας.

Οι προβληματισμοί αυτοί θα συνεχιστούν και κατά το 1999, υπό το φώς ιδίως μιας συμβολής της Επιτροπής και της επικείμενης έναρξης ισχύος της Συνθήκης του Άμστερνταμ.

Η Ευρωπαϊκή Ένωση δεν αντιπροσωπεύτηκε καθεαυτή κατά την κεντρική εκδήλωση "flagship event" της Ευρωπαϊκής Εβδομάδας πρόληψης των Ναρκωτικών, στις 5 και 6 Νοεμβρίου στη Βιέννη.
ΓΡΑΠΤΗ ΕΡΩΤΗΣΗ E-3461/98

υποβολή: Daniela Raschhofer (NI) προς την Επιτροπή

(24 Νοεμβρίου 1998)

Θέμα: Χορήγηση πιστώσεων της ΕΕ στην Κάτω Αυστρία

Μπορεί να παράσχει η Επιτροπή τις ακόλουθες διευκρινίσεις σχετικά με τη χορήγηση πιστώσεων της ΕΕ στο ομόσπονδο κράτος της Κάτω Αυστρίας:

1. Σε ποιό ύψος ανήλθαν συνολικά οι πόροι των διαρθρωτικών ταμείων της ΕΕ, κατανεμημένοι ανά ταμείο ή ως προς τα διάφορα κοινοτικά προγράμματα και τις πρωτοβουλίες, και σε ποιό ύψος ανήλθαν συνολικά οι πιστώσεις της ΕΕ που έχουν διατεθεί από το 1995 για πιλοτικά σχέδια, μέτρα ή - ως άμεσες επιδοτήσεις - λ.χ. για ερευνητικά ιδρύματα, πανεπιστήμια, επιχειρήσεις και άλλους φορείς στο πλαίσιο άλλων θέσεων του προϋπολογισμού;

2. Πόσες θέσεις εργασίας δημιουργήθηκαν ή διατηρήθηκαν με τη βοήθεια των κονδυλίων αυτών;
ΓΡΑΠΤΗ ΕΡΩΤΗΣΗ E-3041/98

υποβολή: W.G. van Velzen (PPE) προς την Επιτροπή

(8 Οκτωβρίου 1998)

Θέμα: Αποθήκευση πυρηνικών αποβλήτων από τον πυρηνικό αντιδραστήρα του Petten (Ολλανδία)

Η ασφάλεια της αποθήκευσης αποβλήτων υψηλής ραδιενεργού περιεκτικότητος από τον αντιδραστήρα υψηλής ροής στο Petten στην Ολλανδία διακυβεύεται λόγω ελλείψεως δυνατοτήτων αποθήκευσης. Το Ολλανδικό Κεντρο Ενεργειακής Έρευνας (ΕCΝ) το οποίο χρησιμοποιεί τον πυρηνικό αντιδραστήρα της Ευρωπαϊκής Επιτροπής στο Petten αναμένει ότι οι αποθηκευτικές δυνατότητες θα εξαντληθούν πλήρως στα τέλη της φετινής χρονιάς. Κατά συνέπεια τα απόβλητα θα πρέπει να αποθηκευθούν εγκαίρως σε άλλο χώρο. Όμως ο χώρος αποθήκευσης της Covra, δηλ. της κεντρικής μονάδας αποθήκευσης πυρηνικών αποβλήτων στην περιφέρεια Zeeland δεν είναι ακόμη έτοιμος και ούτε έχει ακόμη δοθεί έγκριση για την προσωρινή αποθήκευση.

Το ΕCΝ θεωρεί ότι η ασφάλεια της αποθήκευσης πυρηνικών αποβλήτων στο Petten δεν πρέπει να διακυβευθεί και επισημαίνει ότι θα παύσει τη λειτουργία του πυρηνικού αντιδραστήρα όταν θα πλησιάσει ο χρόνος που η αποθηκευτική ικανότητα θα έχει εξαντληθεί.

1. Γνωρίζει η Επιτροπή το εν λόγω πρόβλημα;

2. Ποιό ρόλο πρόκειται να διαδραματίσει η Επιτροπή στην επίλυση του προβλήματος

3. Εξετάζει η Επιτροπή το ενδεχόμενο να βοηθήσει και άλλη χώρα της ΕΕ προκειμένου να επιλύσει παρόμοιο προς το προαναφερθέν πρόβλημα;

4. Ποιός θα είναι επί του προκειμένου υπεύθυνος για τη μεταφορά και τη χρηματοδότηση;

Απάντηση της κας Cresson εξ ονόματος της Επιτροπής

(20 Νοεμβρίου 1998)

1. Η Επιτροπή γνωρίζει το πρόβλημα. Ως ιδιοκτήτης και κάτοχος της αδείας λειτουργίας του Κοινού Κέντρου Έρευνών (ΚΚΕρ) η Επιτροπή είναι υπεύθυνη για τη λειτουργία του αντιδραστήρα υψηλής ροής. Ένα μεγάλο μέρος των εργασιών του αντιδραστήρα εκτελείται επί συμβάσει από την ΕCN (τώρα NRG) του Petten.

2. Για να επιλυθεί το πρόβλημα η Επιτροπή εξέτασε διάφορες λύσεις. Έγιναν ορισμένες ρυθμίσεις το 1996 για την αποθήκευση του εξαντλημένου καυσίμου και των αποβλήτων υπό μορφή σύμβασης με την Covra, που υπεγράφη τον Ιούνιο του 1996. Η εν λόγω σύμβαση καλύπτει την προσωρινή αποθήκευση των αποβλήτων. Είναι γεγονός ότι οι αποθηκευτικού χώροι στην Covra δεν είναι ακόμη διαθέσιμοι, αφού δεν έχει ακόμη εκδοθεί η άδεια λειτουργίας. Η δεύτερη λύση θα μπορούσε να είναι η αποθήκευση των αποβλήτων (εξαντλημένο καύσιμο) στον περίβολο των εγκαταστάσεων του αντιδραστήρα, όπου υπάρχουν ακόμη ορισμένες δυνατότητες αποθήκευσης.

3. Η διαχείριση αποβλήτων πραγματοποιείται σε εθνικό επίπεδο. Δεν υπάρχει πποηγούμενο συνεργασίας σε κοινοτικό επίπεδο για την αποθήκευση πυρηνικών αποβλήτων. Οι κανόνες ασφαλείας πρέπει να συμβιβάζονται με τους εθνικούς κανονισμούς και πρακτικές. Επιπλέον, κάθε περαιτέρω δράση επανεπεξεργασίας που ενδεχομένως ανατίθεται με σύμβαση με κάποιο άλλο κράτος μέλος, όπως στη Γαλλία, συνεπάγεται την επιστροφή των προκυπτόντων αποβλήτων στην Ολλανδία για τελική αποθήκευση.

4. Η μεταφοά εξαντλημένου καυσίμου από το Petten στην Covra αναλαμβάνεται από το ΚΚΕρ.
ΓΡΑΠΤΗ ΕΡΩΤΗΣΗ P-3249/98

υποβολή: Luigi Moretti (NI) προς την Επιτροπή

(20 Οκτωβρίου 1998)

Θέμα: Φορολόγηση τίτλων στην Ιταλία

Το εδάφιο 5 του άρθρου 8 του νομοθετικού διατάγματος αριθ. 461 της Ιταλικής Δημοκρατίας που εκδόθηκε στις 21 Νοεμβρίου 1997, το οποίο τροποποιεί το άρθρο 10β του νόμου αριθ. 77 της 23ης Μαρτίου 1983, εισήγαγε, με τα νέα εδάφια 4 και 5 που αφορούν τους τίτλους οι οποίοι έχουν κατατεθεί σε άλλα κράτη μέλη της Ευρωπαϊκής Ένωσης, ένα σύστημα φορολόγησης και είσπραξης των φόρων επαχθέστερο από το αντίστοιχο που ισχύει για τους τίτλους οι οποίοι είναι κατατεθειμένοι στην Ιταλία.

Κατά πόσο το σύστημα αυτό συμφωνεί με τη νομοθεσία της Ένωσης και ειδικότερα κατά πόσο παραβιάζει την ελευθερία κυκλοφορίας κεφαλαίων και την αρχή του ελευθέρου ανταγωνισμού;

Απάντηση του κ. Monti εξ ονόματος της Επιτροπής

(14 Δεκεμβρίου 1998)

Βάσει του νόμου που αναφέρει το Αξιότιμο Μέλος, το ειδικό καθεστώς επιβολής φόρου της τάξης του 12,5 % φαίνεται ότι εφαρμόζεται σε εισόδηματα που προέρχονται από τίτλους επενδυτικών κεφαλαίων σε άλλα κράτη μέλη τους οποίους κατέχουν ιταλοί πολίτες, ανεξάρτητα αν οι εν λόγω τίτλοι είναι κατατεθειμένοι εντός ή εκτός της Ιταλίας.

Η σχετική νομοθεσία δεν φαίνεται να επιτρέπει σε ιταλό πολίτη να λάβει έκπτωση φόρου που αντιστοιχεί στον ξένο φόρο που καταβάλλει ταμείο που εδρεύει σε άλλο κράτος μέλος, εφόσον είναι δυνατό να εφαρμοσθεί το ειδικό φορολογικό καθεστώς. Εντούτοις, όταν οι τίτλοι είναι κατατεθειμένοι στο εξωτερικό, η ιταλική νομοθεσία φαίνεται να επιτρέπει τη χορήγηση μιας τέτοιας έκπτωσης φόρου, εφόσον ο φορολογούμενος αποφασίσει να μην υπαχθεί στο ειδικό φορολογικό καθεστώς και να υποβάλει τα εισοδήματα που καταβάλλονται από το ταμείο στη γενική προοδευτική κλίμακα φορολόγησης εισοδήματος

Η Επιτροπή συλλέγει συμπληρωματικά στοιχεία σχετικά με τη νομοθεσία που αναφέρει το Αξιότιμο Μέλος και θα προβεί στη λεπτομερή της εξέταση, κυρίως με σκοπό να αποφανθεί σχετικά με το συμβιβάσιμο της ιταλικής νομοθεσίας με το κοινοτικό δίκαιο όσον αφορά το προαναφερθέν ζήτημα.
ΓΡΑΠΤΗ ΕΡΩΤΗΣΗ E-3495/98

υποβολή: Freddy Blak (PSE) προς την Επιτροπή

(25 Νοεμβρίου 1998)

Θέμα: Τροποποίηση του κανονισμού υπηρεσιακής κατάστασης των υπαλλήλων της ΕΕ

Ομοφιλόφυλοι υπάλληλοι της ΕΕ δεν απολαύουν των ιδίων δικαιωμάτων όπως οι ετεροφιλόφυλοι συνάδελφοί τους. Πρόκειται κυρίως για τα δικαιώματα και επιπλέον πλεονεκτήματα που ισχύουν για τους/τις συζύγους των υπαλλήλων της ΕΕ. Αυτό συμβαίνει ακόμα και όταν η σχέση των ομοφιλόφυλων υπαλλήλων έχει καταχωρηθεί επισήμως, πράγμα που στη χώρα τους αντιστοιχεί σε γάμο.

Όλο και περισσότερα κράτη μέλη -εκτός εκείνων που ήδη προβλέπουν την επίσημη σχέση- προτίθενται να εισαγάγουν το θεσμό αυτό. Έτσι ο σημερινός κανονισμός υπηρεσιακής κατάστασης των υπαλλήλων της ΕΕ καθίσταται όλο και περισσότερο ξεπερασμένος.

1. Μπορεί η Επιτροπή να ανακοινώσει τα προσωρινά πορίσματα της ομάδας ανταλλαγής απόψεων που έχει συσταθεί με το σκοπό αυτό;

2. Μπορεί η Επιτροπή να ανακοινώσει πότε η ομάδα υπολογίζει ότι θα έχει ολοκληρώσει την έρευνά της;

Απάντηση του κ. Liikanen εξ ονόματος της Επιτροπής

(5 Ιανουαρίου 1999)

Στο κεφάλαιο 4.2 "Οι συνέπειες της εξέλιξης της κοινωνίας" της τελικής έκθεσης της 6ης Νοεμβρίου 1998, την οποία ενέκρινε η ομάδα ανταλλαγής απόψεων σχετικά με την πολιτική του προσωπικού, αντίγραφο της οποίας διαβιβάζεται κατευθείαν στο Αξιότιμο Μέλος του Κοινοβουλίου, και στη Γενική Γραμματεία του Κοινοβουλίου αναφέρονται τα εξής:

"'Δεδομένου ότι η καταχωρηθείσα σχέση περιλαμβάνει όλα τα πραγματικά και νομικά περιστατικά που προκάλεσαν την ενσωμάτωση στον κανονισμό υπηρεσιακής κατάστασης ειδικών διατάξεων υπέρ του/της συζύγου (συμβίωση, οικονομική αλληλεξάρτηση, νομική υποχρέωση διατροφής και προστασία της οικογένειας σε περίπτωση αναπηρίας ή θανάτου του υπαλλήλου), η ομάδα προτείνει στο όργανο να παρακολουθεί επισταμένα την εξέλιξη των εθνικών νομοθεσιών και να προετοιμάζεται για την προσαρμογή των διατάξεων του κανονισμού η οποία θα γίνει τελικά'."
ΓΡΑΠΤΗ ΕΡΩΤΗΣΗ E-2639/98

υποβολή: Mihail Papayannakis (GUE/NGL) προς την Επιτροπή

(1 Σεπτεμβρίου 1998)

Θέμα: Διαρθρωτικά Ταμεία και κοινοτικό δίκαιο

Σύμφωνα με τη Δεκάτη πέμπτη έκθεση για τον έλεγχο της εφαρμογής του κοινοτικού δικαίου (1997), οι φάκελοι οι σχετικοί με περιπτώσεις παραβιάσεων (εικαζόμενων και διαπιστωθεισών) οι οποίοι αφορούν την υλοποίηση σχεδίων που λαμβάνουν διαπιστωθείσα κοινοτική συγχρηματοδότηση κατανέμονται για την Ελλάδα ως εξής: 13 (περιβάλλον: 5, δημόσιες συμβάσεις: 8).

Θα μπορούσε η Επιτροπή να με πληροφορήσει ποιά επακριβώς έργα αφορούν οι διαπιστωθείσες παραβάσεις, και τί επανορθωτικά μέτρα έχουν ληφθεί μέχρι σήμερα;

Απάντηση της κας Wulf-Mathies εξ ονόματος της Επιτροπής

(06 Νοεμβρίου 1998)

Σχετικά με τις πέντε περιπτώσεις που αφορούν το περιβάλλον, τρείς αφορούν τη μη έγκαιρη αξιολόγηση των περιβαλλοντολογικών επιπτώσεων στο πλαίσιο ορισμένων έργων σχετικά με εγκαταστάσεις επεξεργασίας ύδατος. Οι δύο άλλες περιπτώσεις αφορούν έργα απόρριψης αποβλήτων. Οι περιπτώσεις αυτές εξετάζονται προς το παρόν από την Επιτροπή.

Οι οκτώ περιπτώσεις σχετικά με τις διαδικασίες σύναψης δημοσίων συμβάσεων αφορούν το θέμα εξαιρετικά χαμηλών προσφορών και την τήρηση της αρχής της ισότητας. Οι περιπτώσεις αυτές αφορούν έργα υποδομής, ιδίως στους τομείς των μεταφορών, της υγείας και της επεξεργασίας υδάτων. Από τις περιπτώσεις αυτές δύο έχουν ήδη ταξινομηθεί.

Όσον αφορά την λήψη διορθωτικών μέτρων, τα μέτρα αυτά πρέπει να προταθούν και να ληφθούν από τις εθνικές αρχές. Η Επιτροπή συνεργάζεται με τις εν λόγω αρχές ώστε τα μέτρα αυτά να διασφαλίζουν την κοινοτική νομιμότητα.
ΓΡΑΠΤΗ ΕΡΩΤΗΣΗ E-2835/98

υποβολή: Niall Andrews (UPE) προς την Επιτροπή

(28 Σεπτεμβρίου 1998)

Θέμα: Sellafield

Έχει ενημερωθεί η Επιτροπή για την πρόσφατη διαρροή στην Ιρλανδική Θάλασσα από τις εγκαταστάσεις επανεπεξεργασίας του πυρηνικού σταθμού του Sellafield; Έχει ζητήσει η Επιτροπή πληροφορίες από τη βρετανική κυβέρνηση σχετικά με το θέμα αυτό; Εάν ναι, ποιο είναι το περιεχόμενο της απάντησης της εν λόγω κυβέρνησης;

Απάντηση της κ. Bjerregaard εξ ονόματος της Επιτροπής

(22 Οκτωβρίου 1998)

Η Επιτροπή δεν έχει πληροφορηθεί σχετικά με πρόσφατη διαρροή στην Ιρλανδική Θάλασσα από τις εγκαταστάσεις επανεπεξεργασίας του πυρηνικού σταθμού του Sellafield.

Εντούτοις, η Επιτροπή θα ζητήσει περαιτέρω πληροφορίες από τις αρχές της Μεγάλης Βρετανίας.